Stormflo i hele Sør-Norge
MMS/SMS: 2200 E-post: 2200@vg.no Tlf: 22 00 00 00 Meteorologisk institutt sendte onsdag ut OBS-varsel om at vannstanden onsdag kveld og natt til torsdag vil være mellom 80 og 100 centimeter høyere enn normalt på Sør-Østlandet, og mellom 60 og 80 centimeter høyere på Vestlandet.Iphone/Ipad, Android ...eller sjekk pent.no - Hele Sør-Norge bortsett fra Trøndelag har høyere vannstand enn normalt, sier statsmeteorolog Mariann Foss til VG. - Vannstanden er stort sett noen centimeter under prognosene. Det er ingen risiko for at det blir høyere nå, sier Foss.I Bergen var det varslet sju centimeter høyere vannstand enn Bryggen tåler, skriver BT. Så mye ble det ikke, men da vannet var på sitt høyeste klokken 01 i natt, gikk det over det laveste punktet på kaien. Nå har det gått tilbake med 50 centimeter, så bergenserne slipper å vasse på jobb. - Vi er i bunn av en bølgedal nå. Det kommer en ny topp i ettermiddag i Bergen, sier Foss. Hun legger til at toppen i ettermiddag blir lavere enn den i natt.VG var onsdag kveld ute i Fredrikstad. Der er vannstanden 149 centimeter, cirka én meter over normalen. I Mosseveien lå Brynhild gruppens anlegg delvis under vann, en båthavn i nærheten er også delvis oversvømt. - Hadde vannet steget 20 centimeter til, så hadde bryggen i Fredrikstad blitt oversvømt. Det hadde vært verre, sier VGs fotograf Gisle Oddstad. Oversvømmelsene i Fredrikstad har så langt ikke ført til store problemer. - Utenfor Østfold er vannstanden på sitt høyeste nå. Senere i dag blir i hvert fall 30 centimeter lavere enn nå, sier statsmeteorolog Foss i 06-tiden. Også utenfor Agder er vannstanden på sitt høyeste nå. På Nord-Vestlandet kan det bli en bølgetopp i ettermiddag, ifølge Foss. Hun forklarer at det er kombinasjonen lavtrykk, oppstuing av vann og nær fullmåne som sørger for den høye vannstanden.
Vannet står høyere enn normalt, men har nådd toppen nå og er på vei tilbake de fleste steder.